

**รายงานโครงงาน**

**เรื่อง**

การสำรวจประเภทหนังสือที่นักเรียนโรงเรียนกอบกุลวิทยาคมชอบอ่าน

เด็กหญิงวาสนา หวานพูล

เด็กหญิงชนากานต์ พุธเจริญ

เด็กหญิงศิรินทิพย์ เพชรแก้ว

**โครงงานนี้เป็นส่วนหนึ่งของวิชาคณิตศาสตร์ 3 ค22101**

**ภาคเรียนที่ 1 ปีการศึกษา 2558**

**โรงเรียนกอบกุลวิทยาคม ตำบลพังลา อำเภอสะเดา จังหวัดสงขลา**

ชื่อ เด็กหญิงวาสนา หวานพูล

เด็กหญิงชนากานต์ พุธเจริญ

เด็กหญิงศิรินทิพย์ เพชรแก้ว

ชื่อเรื่อง: การสำรวจประเภทหนังสือที่นักเรียนโรงเรียนกอบกุลวิทยาคมชอบอ่าน

รายวิชา: คณิตศาสตร์3

ครูที่ปรึกษา: นางสาวหาสะน๊ะ บาบวด

ปีการศึกษา: 1/2558

**บทคัดย่อ**

โครงงานเรื่องการสำรวจประเภทหนังสือที่นักเรียนโรงเรียนกอบกุลวิทยาคมชอบอ่าน มีวัตถุประสงค์เพื่อสำรวจประเภทหนังสือที่นักเรียนโรงเรียนกอบกุลวิทยาคมชอบอ่าน เพื่อเป็นการรวบรวมและเผยแพร่การอ่านหนังสือของนักเรียนโรงเรียนกอบกุลวิทยาคมและเพื่อสร้างความตระหนักในการอ่านหนังสือ ขั้นตอนการดำเนินงานมีดังต่อไปนี้ ผู้สำรวจได้นำเสนอหัวข้อโครงงานให้ครูที่ปรึกษาโครงงานพิจารณาและรอการอนุมัติ จากนั้นรวบรวมข้อมูลทั้งหมดและได้กำหนดขอบเขตในการทำโครงงาน วิเคราะห์หัวข้อโครงงานเพื่อกำหนดวัตถุประสงค์ ซึ่งได้กำหนดประชากรที่จะทำการสำรวจจำนวน 352 คน ซึ่งเป็นนักเรียนโรงเรียนกอบกุลวิทยาคม ในระดับชั้นมัธยมศึกษาปีที่ 1- 6 ภาคเรียนที่ 1 ปีการศึกษา 2558 ผู้สำรวจสร้างเครื่องมือโดยวิจัยจากทฤษฎี แนวคิด และวัตถุประสงค์ เพื่อจำแนกว่า ควรใช้เครื่องมือใดทำการสำรวจ จากนั้นจึงได้เก็บรวบรวมข้อมูลเพื่อนำมาวิเคราะห์ และนำมาจัดทำโครงงาน แล้วสรุปผลการสำรวจ และนำเสนอผลการสำรวจเป็นรูปเล่มต่อครูประจำวิชา เพื่อเป็นรายงานการดำเนินงาน จากการสำรวจประเภทหนังสือที่นักเรียนโรงเรียนกอบกุลวิทยาคมชอบอ่าน พบว่านักเรียนโรงเรียนกอบกุลวิทยาคมชอบอ่านหนังสือการ์ตูนความรู้มากที่สุด

**กิตติกรรมประกาศ**

การศึกษาโครงงานเรื่องการสำรวจประเภทหนังสือที่นักเรียนโรงเรียนกอบกุลวิทยาคมชอบอ่าน สำเร็จลุล่วงไปด้วยดีโดยได้รับความอนุเคราะห์เป็นอย่างดีจากครูหาสะน๊ะ บาบวด ซึ่งกรุณาให้คำปรึกษา แนะนำแนวคิด วิธีการและเสียสละเวลาอันมีค่าเพื่อแก้ไขข้อบกพร่องของเนื้อหาด้วยความเอาใจใส่อย่างดียิ่ง ผู้จัดทำขอขอบพระคุณเป็นอย่างสูง ณ โอกาสนี้

ขอขอบคุณ ผู้บริหาร คณะครูและนักเรียนโรงเรียนกอบกุลวิทยาคมทุกคน ที่ได้สนับสนุนการดำเนินการศึกษาโครงงานเล่มนี้สำเร็จไปด้วยดี

คณะผู้จัดทำ

**สารบัญ**

เรื่อง หน้า

บทที่1 บทนำ

ที่มาและความสำคัญ 1

วัตถุประสงค์

ขอบเขตการศึกษาค้นคว้า

บทที่2 เอกสารที่เกี่ยวข้อง

ทฤษฎีที่เกี่ยวข้องกับประเภทหนังสือ 2

บทที่3 อุปกรณ์และวิธีการดำเนินงาน

อุปกรณ์ 15

วิธีการดำเนินงาน

บทที่4 ผลการศึกษา

ผลการสำรวจ 16

แผนภูมิรูปวงกลม

บทที่5 สรุปผลและข้อเสนอแนะ

ผลสรุป 18

อภิปราย

ข้อเสนอแนะ

**สารบัญตาราง**

เรื่อง หน้า

ตาราง 1 การสำรวจประเภทหนังสือที่นักเรียนโรงเรียนกอบกุลวิทยาคมชอบอ่าน 15

**บทที่ 1**

**บทนำ**

ที่มาและความสำคัญของโครงงาน

ห้องสมุดของโรงเรียนกอบกุลวิทยาคมเป็นห้องสมุดที่มีหนังสือต่าง ๆอยู่มากมายหลายประเภท ซึ่งมีการจัดแบ่งตามระบบดิวอี้ เรียงเป็นระเบียบเรียบร้อยและสวยงาม บริเวณห้องสมุดมีบรรยากาศดี อากาศถ่ายเทได้สะดวก เหมาสำหรับการนั่งอ่านหนังสือ จากการเข้าใช้บริการห้องสมุด คณะผู้จัดทำสังเกตว่านักเรียนแต่ละคนมีความชอบในการอ่านหนังสือแตกต่างกัน ดังนั้นจึงมีแนวคิดที่จะทำการสำรวจประเภทหนังสือที่นักเรียนโรงเรียนกอบกุลวิทยาคมชอบอ่าน

วัตถุประสงค์

1.เพื่อสำรวจประเภทหนังสือที่นักเรียนโรงเรียนกอบกุลวิทยาคมชอบอ่าน

2.เพื่อเป็นการรวบรวมและเผยแพร่การอ่านหนังสือของนักเรียนโรงเรียนกอบกุลวิทยาคม

3.เพื่อเป็นการสร้างความตระหนักในการอ่านหนังสือ

ขอบเขตการศึกษาค้นคว้า

1.ทำการสำรวจและสอบถามนักเรียนชั้นมัธยมปีที่ 1-6

2.ทำการสำรวจวันที่ 27 ก.ค-11 ส.ค 2558

3.สถานที่ทำการสำรวจ โรงเรียนกอบกุลวิทยาคม

นิยามศัพท์เฉพาะ

1.นวนิยายเป็นเรื่องราวที่มีลักษณะสมจริงมากกว่านิทานหรือนิยายแบบเดิม บางครั้งอาศัยฉากหรือเหตุการณ์จริง หรืออิงความเป็นจริง มีบทสนทนา และบรรยายเหตุการณ์อย่างปุถุชนทั่วไป

2.หนังสือการ์ตูน เป็นหนังสือที่ตีพิมพ์ภาพและคำพูดประกอบ บอกเล่าเรื่องราวต่าง ๆ ตามเนื้อเรื่องที่เขียนขึ้น มีทั้งที่อ้างอิงจากความจริง และเกิดจากความคิดของ[นักวาดการ์ตูน](https://th.wikipedia.org/wiki/%E0%B8%99%E0%B8%B1%E0%B8%81%E0%B8%A7%E0%B8%B2%E0%B8%94%E0%B8%81%E0%B8%B2%E0%B8%A3%E0%B9%8C%E0%B8%95%E0%B8%B9%E0%B8%99) หรือ[นักแต่งการ์ตูน](https://th.wikipedia.org/w/index.php?title=%E0%B8%99%E0%B8%B1%E0%B8%81%E0%B9%81%E0%B8%95%E0%B9%88%E0%B8%87%E0%B8%81%E0%B8%B2%E0%B8%A3%E0%B9%8C%E0%B8%95%E0%B8%B9%E0%B8%99&action=edit&redlink=1)เป็นผู้วางเอาไว้

3.หนังสือพิมพ์คือสิ่งพิมพ์ที่เสนอ[ข่าว](https://th.wikipedia.org/wiki/%E0%B8%82%E0%B9%88%E0%B8%B2%E0%B8%A7) การเคลื่อนไหวใหม่ๆ ทั้งภายในและภายนอกประเทศ มีกำหนดการออกที่แน่นอนตายตัว โดยส่วนใหญ่จะออกเป็นรายวัน นอกจากนี้แล้วยังมีหนังสือพิมพ์รายสามวัน รายสัปดาห์ รายปักษ์ และรายเดือน

2

4.นิตยสาร คือ[สิ่งพิมพ์รายคาบ](https://th.wikipedia.org/wiki/%E0%B8%AA%E0%B8%B4%E0%B9%88%E0%B8%87%E0%B8%9E%E0%B8%B4%E0%B8%A1%E0%B8%9E%E0%B9%8C%E0%B8%A3%E0%B8%B2%E0%B8%A2%E0%B8%84%E0%B8%B2%E0%B8%9A)ที่ออกเป็นระยะสำหรับผู้อ่านทั่วไป มีเนื้อหาหลากหลาย มุ่งทั้งให้ความรู้และความบันเทิง ความรู้มักเป็นไปในลักษณะที่ให้ความรอบรู้ มีการหารายได้จากการ[โฆษณา](https://th.wikipedia.org/wiki/%E0%B9%82%E0%B8%86%E0%B8%A9%E0%B8%93%E0%B8%B2)และวางขายทั่วไป

5.**คู่มือ**หมายถึง เอกสารที่ให้ความรู้เรื่องใดเรื่องหนึ่ง มีการอธิบายขั้นตอนและวิธีการใช้อย่างเป็นระบบ โดยมีรายละเอียดของข้อมูลแบ่งเป็นส่วน ๆ เพื่อแนะนำขั้นตอนการปฏิบัติงานให้ผู้ใช้สามารถนำไปใช้ได้อย่างถูกต้อง

3

**บทที่ 2**

**เอกสารที่เกี่ยวข้อง**

ระบบทศนิยมดิวอี้  เป็นระบบการจัดหมู่หนังสือที่เก่าแก่และนิยมใช้กันอย่างแพร่หลาย ผู้คิดระบบทศนิยม**ดิวอี้** คือ เมลวิล ดิวอี้ บรรณารักษ์ชาวอเมริกัน เมื่อปี ค.ศ. 1873 และจัดพิมพ์เป็นครั้งแรกในปี ค.ศ. 1876 โดยครอบคลุมการแบ่งย่อยเนื้อหาวิชาจากเรื่องกว้างๆ ไปจนถึงเนื้อเรื่องเฉพาะ นอกเหนือจากฉบับพิมพ์แล้ว ปัจจุบันคือ ฉบับพิมพ์ครั้งที่ 22 ยังมีเป็นแบบออนไลน์อีกด้วย

ลักษณะทั่วไปของระบบทศนิยมดิวอี้

1. ระบบทศนิยมดิวอี้ เป็นระบบที่คิดขึ้นโดยการแบ่งวิชาความรู้ออกเป็นหมวดหมู่ตามหลักทฤษฎี กล่าวคือ กำหนดการแบ่งหมวดหมู่วิชาความรู้ในแต่ละหมวดหมู่ โดยคำนึงถึงลำดับพัฒนาการของการเกิดวิชาความรู้ในแต่ละสาขาเป็นสำคัญ เริ่มจาก

- ปรัชญาเป็นเนื้อหาความรู้แรก เป็นเรื่องที่มนุษย์คิดเกี่ยวกับตน คือใคร มาจากไหน ความดีหรือความชั่ว คืออะไร เป็นอย่างไร

- ศาสนาเป็นวิชาที่มนุษย์คิดเกี่ยวกับพระเจ้า พระเจ้าคือใคร จะช่วยให้มนุษย์หลุดพ้นจากความทุกข์ได้อย่างไร

-สังคมศาสตร์ คือการที่มนุษย์คิดเกี่ยวกับบุคคลอื่น การอยู่ร่วมกันต้องมีการคิดถึงประเด็นต่างๆ ที่เกี่ยวกับผู้อื่น

- ภาษา: การที่มนุษย์เป็นสัตว์สังคม จึงต้องเรียนรู้เกี่ยวกับถ้อยคำและการสื่อสารเพื่อการติดต่อ สมาคม

- วิทยาศาสตร์: มนุษย์คิดเกี่ยวกับสิ่งที่เป็นปรากฏการณ์ในธรรมชาติ ทำไมจึงเกิด มีการคิด พิสูจน์ ได้ข้อเท็จจริงที่อธิบายปรากฏารณ์ต่างๆ และบันทึกข้อเท็จจริงนั้นๆ ไว้

- วิทยาศาสตร์ประยุกต์ หรือเทคโนโลยี: เมื่อมนุษย์นำความรู้ที่เป็นวิทยาศาสตร์มาประยุกต์ใช้เพื่อให้เกิดความสุขสบาย

- ศิลปะและนันทนาการ: มนุษย์คิดสร้างสรรค์จากความประทับใจของตนเป็นงานเชิงศิลปะ ดนตรี และความบันเทิง

- วรรณกรรมหรือวรรณคดี: งานศิลปะที่สร้างขึ้นถูกมนุษย์นำมาถ่ายทอด และบอกเล่าผ่านทางตัวอักษร

- ประวัติศาสตร์: มนุษย์บันทึกเรื่องราวต่างๆ ที่เกี่ยวกับคน สถานที่ เหตุการณ์เอาไว้ให้คนรุ่นหลังได้รับรู้

4

- ความรู้ทั่วไปหรือเบ็ดเตล็ด: การเอาความรู้อื่นๆ ที่ไม่อาจจัดไว้ในหมวดหมู่อื่นได้ มารวมไว้ด้วยกัน

2. จัดแบ่งหมวดวิชาความรู้ในสาขาต่างๆ โดยเริ่มจากเรื่องทั่วๆ ไป สู่เรื่องที่เฉพาะยิ่งขึ้น แบ่งออกเป็นชั้น ชั้นละ 10 กลุ่ม จากหมวดใหญ่ไปหาหมวดหมู่ย่อย ดังนี้

2.1 การแบ่งครั้งที่ 1 คือ แบ่งวิชาความรู้ทุกแขนงวิชาของมนุษยชาติออกเป็นหมวดใหญ่ หมวด ใช้เลขอาบิกหลักร้อย 0-9 เป็นสัญลักษณ์แทนวิชาความรู้ทั้ง 10 หมวด ดังนี้

000 วิทยาการคอมพิวเตอร์และ ความรู้ทั่วไป

100 ปรัชญาและจิตวิทยา

200 ศาสนา

300 สังคมศาสตร์

400 ภาษา

500 วิทยาศาสตร์

600 เทคโนโลยีและวิทยาศาสตร์ประยุกต์

700 ศิลปะและนันทนาการ

800 วรรณคดี

900 ประวัติศาสตร์ ภูมิศาสตร์ และชีวประวัติ

2.2 การแบ่งครั้งที่ 2 คือ การแบ่งหมวดวิชาความรู้หมวดใหญ่แต่ละหมวดออกเป็นหมวดย่อย หมวด ใช้เลขอารบิกหลักสิบ 0-9 แทนความรู้หมวดย่อย เช่น หมวดใหญ่ 600 เทคโนโลยีและวิทยาศาสตร์ประยุกต์ แบ่งเป็นหมวดย่อย 10 หมวด คือ

600 เทคโนโลยีและวิทยาศาสตร์ประยุกต์

610 แพทยศาสตร์

620 วิศวกรรมศาสตร์

630 เกษตรศาสตร์

640 คหกรรมศาสตร์

650 การจัดการ

660 อุตสาหกรรมเคมี

670 โรงงานอุตสาหกรรม

680 โรงงานผลิตผลิตภัณฑ์เพื่อการใช้เฉพาะอย่าง

690 การก่อสร้าง

ดังนั้น หมวดใหญ่ 10 หมวดจึงแบ่งเป็นหมวดย่อยได้ 100 หมวด ดังนี้

000 วิทยาการคอมพิวเตอร์และความรู้ทั่วไป

5

010 บรรณานุกรม

020 บรรณารักษศาสตร์และสารนิเทศศาสตร์

030 หนังสือรวบรวมความรู้ทั่วไป สารานุกรม

040 ยังไม่กำหนดใช้

050 นิตยสาร วารสาร และสิ่งพิมพ์ต่อเนื่อง

060 สมาคม องค์การและพิพิธภัณฑ์วิทยา

070 สื่อใหม่ วารสารศาสตร์ และการพิมพ์

080 รวมเรื่อง

090 ต้นฉบับตัวเขียน หนังสือหายาก

100 ปรัชญา

110 อภิปรัชญา

120 ญาณวิทยา ความเป็นเหตุผล ความเป็นมนุษย์

130 จิตวิทยานามธรรม

140 แนวความคิดปรัชญาเฉพาะกลุ่ม

150 จิตวิทยา

160 ตรรกศาสตร์ ตรรกวิทยา

170 จริยศาสตร์ ศีลธรรม

180 ปรัชญาสมัยโบราณ สมัยกลาง ตะวันออก

190 ปรัชญาตะวันตกสมัยใหม่

200 ศาสนา

210 ศาสนาธรรมชาติ

220 ไบเบิล

230 เทววิทยาตามแนวคิดคริสต์ศาสนา

240 ศีลธรรมชาวคริสต์ การอุทิศเพื่อศาสนา

250 คริสต์ศาสนาในท้องถิ่นและระเบียบแบบแผนปฏิบัติ

260 สังคมชาวคริสต์ เทววิทยาทางศาสนา

270 ประวัติคริสต์ศาสนา

280 นิกายต่างๆ ในคริสต์ศาสนา

290 ศาสนาเปรียบเทียบและศาสนาอื่นๆ

300 สังคมศาสตร์ สังคมวิทยา และ มนุษย์วิทยา

310 สถิติศาสตร์

6

320 รัฐศาสตร์ การเมือง การปกครอง

330 เศรษฐศาสตร์

340 กฎหมาย

350 รัฐประศาสนาศาสตร์ และวิทยาการทหาร

360 การบริการสังคม และสมาคม

370 การศึกษา

380 การพาณิชย์ การสื่อสาร การขนส่ง

390 ประเพณี ขนบธรรมเนียม คติชนวิทยา

400 ภาษา

410 ภาษาศาสตร์

420 ภาษาอังกฤษ

430 ภาษาเยอรมัน

440 ภาษาโรมานซ์

450 ภาษาอิตาลี ภาษาโรมัน

460 ภาษาสเปน ภาษาโปรตุเกส

470 ภาษาละติน

480 ภาษากรีก

490 ภาษาอื่นๆ

500 วิทยาศาสตร์

510 คณิตศาสตร์

520 ดาราศาสตร์

530 ฟิสิกส์

540 เคมี

550 วิทยาศาสตร์โลก

560 บรรพชีวินวิทยา

570 ชีววิทยา

580 พฤกษศาสตร์

590 สัตววิทยา

600 วิทยาศาสตร์ประยุกต์ เทคโนโลยี

610 แพทยศาสตร์

620 วิศวกรรมศาสตร์

7

630 เกษตรศาสตร์

640 คหกรรมศาสตร์ ชีวิตครอบครัว

650 การจัดการธุรกิจ

660 วิศวกรรมเคมี

670 โรงงานอุตสาหกรรม

680 สินค้าที่ผลิตจากเครื่องจักร

690 การก่อสร้าง

700 ศิลปกรรม การบันเทิง

710 ภูมิสถาปัตย์

720 สถาปัตยกรรม

730 ประติมากรรม

740 การวาดเขียน มัณฑนศิลป์

750 จิตรกรรม ภาพเขียน

760 ศิลปะการพิมพ์ ศิลปะกราฟิก

770 การถ่ายรูป ภาพถ่าย

780 ดนตรี

790 การบันเทิง นันทนาการ กีฬา

800 วรรณกรรม วรรณคดี

810 วรรณคดีอเมริกันในภาษาอังกฤษ

820 วรรณคดีภาษาอังกฤษ ภาษาอังกฤษโบราณ

830 วรรณคดีภาษาเยอรมัน

840 วรรณคดีภาษาฝรั่งเศส ภาษาโรมานซ์

850 วรรณคดีภาษาอิตาลี ภาษาโรมัน

860 วรรณคดีภาษาสเปน ภาษาโปรตุเกส

870 วรรณคดีภาษาละติน

880 วรรณคดีภาษากรีก

890 วรรณคดีภาษาอื่นๆ

900 ประวัติศาสตร์ ภูมิศาสตร์

910 ภูมิศาสตร์ การท่องเที่ยว

920 ชีวประวัติ เครื่องราชอิสริยาภรณ์

930 ประวัติศาสตร์ยุคโบราณ

8

940 ประวัติศาสตร์ยุโรป โลกตะวันตก

950 ประวัติศาสตร์เอเชีย โลกตะวันออก

960 ประวัติศาสตร์แอฟริกา

970 ประวัติศาสตร์อเมริกาเหนือ

980 ประวัติศาสตร์อเมริกาใต้

990 ประวัติศาสตร์ส่วนอื่นๆ ของโลก

จากหมวดย่อย 100 หมวด เลขตัวที่ 2 คือเลขหลักสิบของหมวดย่อยทั้ง 100 หมวด เป็นเลข 0-9 เหมือนๆ กัน เพราะหมวดใหญ่แต่ละหมวดแบ่งเป็น 10 หมวดย่อยเท่าๆ กัน ซึ่งเป็นหลักการขั้นพื้นฐานของระบบที่ใช้เลขฐาน 10 เป็นหลักในการแบ่งหมวดหมู่วิชาความรู้จากหมวดใหญ่ไปหมวดย่อย และเลขหมู่หมวดใหญ่แต่ละหมวด ต่างก็มีเนื้อหาครอบคลุมวิชาความรู้หมวดย่อยทุกหมวด เช่น หมวด 100 ครอบคลุมวิชาความรู้ในหมวด 110-190

2.3 การแบ่งครั้งที่ 3 (Third Summary) คือ การแบ่งวิชาความรู้ในหมวดย่อยแต่ละหมวดออกเป็นหมู่ย่อย (Section) 10 หมู่ย่อย ตัวอย่าง การแบ่งหมวดย่อย 630

630 เกษตรศาสตร์

631 เทคนิค อุปกรณ์ และวัสดุ (Techniques, equipment, materails)

632 ความเสียหายของพืชอันเกิดจากเชื้อโรคและสัตว์ (Plant injuries, diseases, pests)

633 การเพาะปลูกพืชไร่ (Field & plantation crops)

634 การทำสวนผลไม้ ผลไม้ และป่าไม้ (Orchards, fruits, forestry)

635 การทำสวนครัว (Garden crops (Horticulture))

636 สัตวบาล (Animal husbandry)

637 อุตสาหกรรมนมเนย (Processing dairy & related products)

638 การเพาะเลี้ยงแมลง (Insect culture)

639 การล่าสัตว์ การตกปลา การอนุรักษ์ (Hunting, fishing, comservation)

ในแต่ละหมู่ย่อย ยังแบ่งวิชาความรู้ออกไปสู่เรื่องที่เฉพาะมากขึ้นได้อีก โดยการกระจายเลขหลังจุดทศนิยมต่อจากเลข 3 หลักดังกล่าว เช่น

หมวด 600 Technology (Applied sciences) เทคโนโลยี วิทยาศาสตร์ประยุกต์

610 Medical sciences Medicine (การแพทย์)

611 Human anatomy, cytology, tissues (กายวิภาคศาสตร์ เนื้อเยื่อ)

630 Agriculture & related technologies (การเกษตรและเทคโนโลยีการเกษตร)

631 Crops & their production (พืชและผลิตผล)

632 Plant injuries, diseases, pests (โรคพืช แมลงศัตรูพืช)

9

633 Field crops (พืชไร่)

634 Orchards, fruits, forestry (ผลไม้และการทำป่าไม้)

.9 Forestry (การทำป่าไม้)

.92 Forest economy (ไม้เศรษฐกิจ)

.928 Management (การจัดการ)

.956 Forestation (การเพาะพันธุ์)

.9562 Seeds, seed collecting, seeding (เมล็ดพันธุ์)

ตัวอย่าง หนังสือ เรื่อง การปลูกพืชด้วยเมล็ด เลขหมู่ที่กำหนดได้ คือ 634.9562

พจนานุกรมไทยฉบับราชบัณฑิตยสถาน เลขหมู่ที่กำหนดได้ คือ 495.913

**ระบบทศนิยมดิวอี้**มีตารางช่วย (Auxiliary tables) ซึ่งเป็นตารางย่อยใช้เติมเข้ากับเลขหมู่หนังสือ เพื่อระบุลักษณะเฉพาะของหนังสือมากยิ่งขึ้น ว่าเนื้อเรื่องที่เขียนในลักษณะใด เขียนเป็นภาษาใด เกี่ยวกับพื้นที่หรือท้องถิ่นใด หรือเกี่ยวกับใคร เป็นต้น ช่วยให้สามารถวิเคราะห์เนื้อหาได้ละเอียดมากยิ่งขึ้น ตารางช่วยดังกล่าวมี 7 ตาราง ได้แก่

ตารางที่ 1 ตารางเลขวิธีเขียน (Standard subdivisions) หรือ ตารางย่อยมาตรฐาน ใช้ประกอบกับเลขหลักในแผนการจัดหมู่ได้ทุกหมวดหมู่ แสดงถึงวิธีเขียน เช่น

01- สำหรับหนังสือที่เขียนในเชิงทฤษฎีและปรัชญา

02- สำหรับหนังสือคู่มือ หนังสือภาพ หนังสือที่มีตาราง แผนภูมิ หรือแผนภาพเป็นส่วนประกอบสำคัญ หนังสือนามานุกรม และหนังสือเบ็ดเตล็ดอื่นๆ

03- สำหรับหนังสือพจนานุกรม สารานุกรม บัญชีคำศัพท์

04- เป็นเลขว่างซึ่งจะกำหนดใช้เพื่อแบ่งย่อยเรื่องเฉพาะของเลขหมู่บางเลขหมู่เท่านั้น

05- สำหรับสิ่งพิมพ์ต่อเนื่อง เช่น หนังสือรายปี รายงานประจำปี วารสารและหนังสือพิมพ์

06- สำหรับเรื่องของสมาคมและชมรมวิชาชีพ รวมทั้งการดำเนินงานของสมาคมหรือชมรมนั้นๆ

07- สำหรับหนังสือที่เขียนขึ้นเพื่อการศึกษาและการสอน เช่น ตำรา งานวิจัย หลักสูตร สมุดแบบฝึกหัด เป็นต้น

08- สำหรับหนังสือที่เขียนถึงประวัติและพรรณนาเรื่องราวของบุคคลกลุ่มหนึ่ง ซึ่งอาจจะเป็นกลุ่มเชื้อชาติ กลุ่มอาชีพ

09- สำหรับหนังสือที่เขียนถึงประวัติของเรื่องราวต่างๆ ในยุคสมัยใดยุคสมัยหนึ่ง และเขียนถึงเรื่องราวต่างๆ ในพื้นที่หรือท้องถิ่นใดท้องถิ่นหนึ่ง

ตัวอย่าง เนื้อเรื่องของหนังสือ คือ ประวัติของพุทธศาสนา

พุทธศาสนา (เลขหมู่คือ 294)

10

วิธีเขียน (เลขจากตารางที่ 1)

ประวัติ (-09)

เลขหมู่ที่กำหนดจากการเติม ได้เป็น 294.309

เนื้อเรื่องของหนังสือ เป็น พจนานุกรมทางวิทยาศาสตร์

วิทยาศาสตร์ (500)

วิธีเขียน (เลขจากตารางที่ 1)

พจนานุกรม (-03)

เลขหมู่ที่เกิดจากการเติม 503

ตารางที่ 2 ตารางเลขภูมิศาสตร์ (Areas) ใช้ประกอบกับเลขหลักในแผนการจัดหมู่ที่มีคำอธิบายให้เพิ่มเลขภูมิศาสตร์ เพื่อแสดงให้ทราบถึงสถานที่ทางภูมิศาสตร์ที่เกี่ยวข้องภายในเนื้อหาที่เฉพาะเจาะจงลงไปว่าเป็นที่ใด ซึ่งอาจจะเป็นทวีป ประเทศ รัฐ เมือง แม่น้ำ มหาสมุทร เป็นต้น

-1 เขตภูมิศาสตร์ทั่วๆ ไป ไม่จำกัดเฉพาะในพื้นที่ใดพื้นที่หนึ่ง เช่น เขตมหาสมุทร ทะเล เขตภูมิอากาศ

-2 สำหรับหนังสือที่เขียนเกี่ยวกับบุคคลหรือกลุ่มบุคคลในเขตพื้นที่ทางภูมิศาสตร์ทั่วๆ ไป ไม่จำกัดเฉพาะแห่งใดแห่งหนึ่ง

-3 ดินแดนสมัยโบราณ เช่น เมโสโปเตเมีย ปาเลสไตน์ อียิปต์

-4 ทวีปยุโรป

-5 ทวีปเอเซีย

-6 ทวีปแอฟริกา

-7 ทวีปอเมริกาเหนือ

-8 ทวีปอเมริกาใต้

-9 พื้นที่ส่วนอื่นๆ เช่น หมู่เกาะในมหาสมุทรแปซิฟิก และดินแดนที่อยู่นอกโลก เช่น อวกาศ ดวงจันทร์ ดาวอังคาร

ตารางที่ 3 ตารางเลขเฉพาะสำหรับหมวดวรรณคดี ใช้เติมเข้ากับเลขหมู่ในหมวดวรรณคดีเพื่อระบุลักษณะคำประพันธ์ของวรรณคดีนั้นๆ

-08 สำหรับหนังสือรวมวรรณคดี เฉพาะภาษาของนักเขียนหลายๆ คน

-09 สำหรับหนังสือประวัติศาสตร์และวิจารณ์วรรณคดีเฉพาะภาษาของนักเขียนหลายๆ คน

-1-8 ลักษณะคำประพันธ์ ได้แก่

-1 กวีนิพนธ์

-2 บทละคร

-3 นวนิยาย

-4 ความเรียง บทความ

11

-5 สุนทรพจน์ ปาฐกถา

-6 จดหมาย

-7 เรื่องเชิงล้อเลียนและตลกขบขัน

-8 งานเขียนเบ็ดเตล็ดอื่นๆ เช่น บันทึกประจำวัน บันทึกความจำ สุภาษิตคำคม

ตารางที่ 4 ตารางเลขเฉพาะสำหรับหมวดภาษา เป็นตารางเลขย่อยซึ่งกำหนดให้ใช้เติมเข้ากับเลขหมู่ในหมวดภาษาเฉพาะ เพื่อระบุเรื่องเฉพาะของแต่ละภาษานั้น เช่น ไวยากรณ์ภาษา พจนานุกรมภาษา หลักการอ่าน เขียนภาษา เป็นต้น

-1 หลักในการเขียนและพูดภาษาต่างๆ ในรูปแบบที่เป็นมาตรฐาน

-2 นิรุกติศาสตร์

-3 พจนานุกรมภาษา

-32-39 พจนานุกรมสองภาษา

-5 ระบบโครงสร้างหรือหลักไวยากรณ์ของภาษาที่ใช้เป็นมาตรฐาน

-7 ภาษาที่ไม่ได้ใช้เป็นมาตรฐาน เช่น ภาษาถิ่น ภาษาแสลง ภาษาโบราณ

-8 ภาษาประยุกต์ (การนำเอาภาษาไปประยุกต์ใช้ในกรณีต่างๆ เช่น การแปล การสอน)

ตัวอย่าง

เนื่อเรื่องของหนังสือ เป็นพจนานุกรมภาษาไทย

ภาษาไทย (495.91)

เรื่องเฉพาะทางภาษา (เลขจากตารางที่ 4)

พจนานุกรมภาษาเดียว (-3)

เลขหมู่ที่เกิดจากการเติม 495.913

ตารางที่ 5 ตารางเลขเชื้อชาติ เผ่าพันธุ์ กลุ่มชนชาติ เป็นตารางย่อยที่ใช้เติมเข้ากับเลขหมู่หรือเลขในตารางอื่นเพื่อแบ่งย่อยเนื้อเรื่องออกไปตามกลุ่มเชื้อชาติหรือเผ่าพันธุ์ของมนุษย์

-01 ชนพื้นเมือง

-03 กลุ่มเผ่าพันธุ์พื้นฐานของมนุษย์ เช่น คอเคซอยด์ มองโกลอยด์

-1-9 กลุ่มเชื้อชาติของมนุษย์ จัดตามถิ่นกำเนดหรือถิ่นที่อยู่

-1 เชื้อชาติอเมริกันเหนือ

-2 เชื้อชาติแองโกล-แซกซอน บริติช อังกฤษ

-3 เชื้อชาตินอร์ดดิค เช่น พวกเยอรมัน

-4 เชื้อชาติลาตินใหม่ เช่น พวกฝรั่งเศส

-5 เชื้อชาติอิตาเลียน

-6 เชื้อชาติสเปนและโปรตุเกส

12

-7 เชื้อชาติอิตาลิค เช่น พวกโรมันโบราณ

-8 เชื้อชาติกรีก

-9 เชื้อชาติอื่นๆ เช่น พวกอินเดียน สลาฟ แอฟริกัน ไทย จีน ญี่ปุ่น ฯลฯ

ตัวอย่าง

เนื้อเรื่องของหนังสือ เรื่อง ประเพณีการแต่งงานของไทย

ประเพณีการแต่งงาน (392.5)

เชื้อชาติ เผ่าพันธุ์ (เลขจากตารางที่ 5)

เชื้อชาติไทย (-9591)

เลขหมู่ที่เกิดจากการเติม 392.50899591

ตารางที่ 6 ตารางเลขภาษา กำหนดเพื่อใช้กับเลขหมู่ในตารางช่วยอื่น เพื่อระบุภาษาที่ใช้ในการเขียนเนื้อเรื่องของหนังสือแต่ละเล่ม

สังเขปตารางเลขภาษา

-1 ภาษาอินโด-ยูโรเปียน

-2 ภาษาอังกฤษและแองโกล-แซกซอน

-3 ภาษาเยอรมัน

-4 ภาษาตระกูลโรมานซ์ เช่น ภาษาฝรั่งเศส

-5 ภาษาอิตาเลียน

-6 ภาษาสเปนและโปรตุเกส

-7 ภาษาตระกูลอิตาลิค เช่น ภาษาลาติน

-8 ภาษาตระกูลเฮลเลนิก เช่น ภาษากรีก

-9 ภาษาอื่นๆ เช่น ภาษาไทย ภาษาบาลี ภาษาฮีบรู เป็นต้น

ตัวอย่าง

เนื้อเรื่องของหนังสือ สารานุกรมภาษาไทย

สารานุกรมทั่วไป (039)

ภาษา (เลขจากตารางที่ 6)

ภาษาไทย (-95911)

เลขหมู่ที่เกิดจากการเติม 039.95911

ตารางที่ 7 ตารางเลขบุคคล เป็นตารางย่อยซึ่งกำหนดให้ใช้เติมเข้ากับเลขหมู่หรือเลขในตารางช่วยอื่นเพื่อระบุเรื่องย่อยของหนังสือว่าเกี่ยวข้องกับบุคคลหรือกลุ่มบุคคลในลักษณะใด เช่น กลุ่มอาชีพ เพศ วัย ชนชั้นทางสังคม ฯลฯ ตาราง 7 จะใช้ประกอบกับเลขหมู่ที่มีคำอธิบายให้เติมเลขบุคคลจากตาราง 7 ช่วย

13

(Add "Persons" notation ...) เช่น Add "Person" notation 04-87 from Table 7 to base number 704 e.g. lawyers as artists 704.344; however, class art dealers in 338.7617; description, critical appraisal, wors, biography of artisits in 709.2

สังเขปตารางเลขบุคคล

-01 ปัจเจกบุคคล

-02 กลุ่มบุคคลทั่วไปไม่ระบุลักษณะเฉพาะทางอาชีพ เพศ วัย และอื่นๆ

-03 กลุ่มบุคคลจัดตามภูมิหลังทางเชื้อชาติ เผ่าพันธุ์

-04 กลุ่มบุคคลจัดตามเพศและความสัมพันธ์ทางเครือญาติ

-05 กลุ่มบุคคลจัดตามอายุ

-06 กลุ่มบุคคลจัดตามลักษณะทางสังคมและเศรษฐกิจ

-08 กลุ่มบุคคลจัดตามสภาพทางร่างกายและจิตใจ

-09 กลุ่มบุคคลที่ไม่จัดอยู่ในวิชาชีพเฉพาะอย่างใดอย่างหนึ่ง เช่น นักวิจัย นักการศึกษา บรรณารักษ์ และนักสารสนเทศ โดยจะมีตัวเลขแบ่งย่อยอีกตามกลุ่มบุคคลในสาขาวิชาชีพต่างๆ

14

**บทที่ 3**

**วัสดุอุปกรณ์และวิธีการดำเนินงาน**

**อุปกรณ์**

1.ดินสอ ปากกา

2.สมุกบันทึก

3.ไม้บรรทัด

4.ยางลบ น้ำยาลบคำผิด

**วิธีดำเนินการศึกษา**

1**.**คณะผู้จัดทำประชุมเลือกหัวข้อที่ต้องการศึกษา นำเสนอหัวข้อโครงงานต่อครูที่ปรึกษาโครงงานเพื่อขอคำแนะนำและกำหนดขอบเขตในการทำโครงงาน

2.  คณะผู้จัดทำวิเคราะห์หัวข้อโครงงานเพื่อกำหนดวัตถุประสงค์ของโครงงาน

3. กำหนดกลุ่มประชากร คือ นักเรียนชั้นมัธยมศึกษาปีที่ 1- 6 โรงเรียนกอบกุลวิทยาคม ภาคเรียนที่ 1 ปีการศึกษา 2558 จำนวน 352  คน

4. สร้างเครื่องมือการวิจัย คณะผู้จัดทำศึกษาหลักการ ทฤษฎี แนวคิด วัตถุประสงค์ เพื่อสร้างเครื่องมือสำรวจ ให้เหมาะสมกับสภาพของนักเรียนระดับชั้นมัธยมศึกษาปีที่ 1 - 6 โรงเรียนกอบกุลวิทยาคม ภาคเรียนที่ 1 ปีการศึกษา 2558

5. การเก็บรวบรวมข้อมูล คณะผู้จัดทำนำเครื่องมือที่สร้างขึ้น ให้นักเรียนกลุ่มตัวอย่างได้ตอบแบบสอบถามและเก็บข้อมูลด้วยตนเอง เพื่อวิเคราะห์และนำมาจัดทำโครงงาน

7. สรุปผลการศึกษา  โดยนำข้อมูลที่ได้มาวิเคราะห์ข้อมูลและเขียนสรุปผลการวิเคราะห์ข้อมูล  นำเสนอเป็นรูปเล่ม

8. นำเสนอผลงานต่อครูที่ปรึกษาเพื่อรายงานผลการดำเนินงาน

15

**บทที่ 4**

**ผลการศึกษาค้นคว้า**

จากการสำรวจประเภทหนังสือที่นักเรียนชอบอ่าน พบว่า มีผลจากการสำรวจดังนี้

ตารางแสดงการสำรวจประเภทหนังสือที่นักเรียนชอบอ่าน

|  |  |  |  |  |
| --- | --- | --- | --- | --- |
| ลับดับ | ประเภทหนังสือ | จำนวน(คน) | ขนาดของมุม | ร้อยละของพื้นที่ |
| 1 | นวนิยาย | 81 | 82.85 | 23.01 |
| 2 | การ์ตูนความรู้ | 117 | 119.64 | 33.24 |
| 3 | นิตยสาร วารสาร | 27 | 27.62 | 7.67 |
| 4 | หนังสือพิมพ์ | 26 | 26.60 | 7.39 |
| 5 | คู่มือนักเรียน | 40 | 40.90 | 11.36 |
| 6 | หนังสือทั่วไป | 61 | 62.39 | 17.33 |
| รวม | | 352 | 360 | 100 |

16

สร้างแผนภูมิรูปวงกลมแบ่งขนาดของมุมที่จุดศูนย์กลางตามสัดส่วนที่คำนวณได้ดังนี้

แผนภูมิรูปวงกลมแสดงการสำรวจประเภทหนังสือที่นักเรียนชอบอ่าน

17

**บทที่ 5**

**สรุปผล อภิปรายและข้อเสนอแนะ**

**สรุปผล**

จากการสำรวจพบว่า หนังสือที่นักเรียนโรงเรียนกอบกุลวิทยาคมชอบอ่าน 6 อันดับแรก คือหนังสือการ์ตูนความรู้ 117 คน นวนิยาย 81 คนหนังสือทั่วไป 61 คน คู่มือนักเรียน 39 คน นิตยสาร,วารสาร 27 คน และหนังสือพิมพ์ 26 คน

**อภิปรายผล**

จากการสำรวจความคิดเห็น พบว่านักเรียนที่อ่านหนังสือคู่มือนักเรียนมีจำนวนน้อย และส่งผลต่อการเรียน สาเหตุที่ทำให้นักเรียนบางส่วนเรียนหนังสือไม่ค่อยเข้าใจ เพราะไม่ค่อยชอบอ่านหนังสือที่มีสาระ นักเรียนส่วนมากจะอ่านหนังสือที่ให้ความบันเทิง เช่น การ์ตูน นวนิยาย ข่าวดารา เป็นต้น เพราะเหตุนี้นักเรียนจึงเรียนหนังสือไม่ค่อยเข้าใจ ซึ่งปัจจัยหลักคือนักเรียนโรงเรียนกอบกุลวิทยาคมหันไปอ่านหนังสือผ่านทางเทคโนโลยี แต่ใช้เวลาในการอ่านไม่มากนักเนื่องจากมีเว็บไซด์อื่นๆที่ดึงความสนใจของนักเรียนมากกว่า และผลที่ตามมาก็คือ การเรียนที่ออกมาไม่ดี ดังนั้นทุกคนควรจะอ่านหนังสือที่มีสาระให้มากๆเพื่อให้นักเรียนโรงเรียนกอบกุลวิทยาคมมีผลการเรียนที่ดีและเรียนหนังสือมากยิ่งขึ้น

**ข้อเสนอแนะ**

1.ควรรณรงค์ให้ทุกคนหันมาอ่านหนังสือมากกว่าเดิม

2.ควรรณรงค์ให้นักเรียนทุกคนหันมาสนใจอ่านหนังสือ

3.ควรให้ผู้ที่มีความรู้เรื่องการอ่านหนังสือมาแนะนำให้ความรู้กับนักเรียนเกี่ยวกับการอ่านหนังสือที่ถูกต้องและเข้าใจในการอ่านหนังสือ

**บรรณานุกรม**